Diari Oficial de la Generalitat Valenciana


Sumari del DOGV 3341, del 30-09-1998 (1998/7946)

Informació pública de les bases que han de regir la concessió de subvencions a organitzacions no governamentals que realitzen projectes de cooperació internacional.
--------------------------------------------------------------------------------------------------------------------------------------------------------------------

### Dades del document

Número de DOGV
:   3341

Data del DOGV
:   30-09-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/7946


Data del document
:   09-09-1998

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * organització no governamental
    * suport econòmic
    * ajuda al desenvolupament
    * cooperació internacional
    * ajuda pública

Informació pública de les bases que han de regir la concessió de subvencions a organitzacions no governamentals que realitzen projectes de cooperació internacional. [1998/M7946]
  
Es fan públiques les següents bases i annexos 1 i 2, amb l'indicació que el termini de presentació de sol·licituds d'ajudes serà de 20 dies naturals comptadors a partir de la publicació d'aquestes bases en el Diari Oficial de la Generalitat Valenciana.
  
Bases que han de regir la concessió de subvencions a organitzacions no governamentals que realitzen projectes de cooperació internacional
  
Objectiu
  
Primera
  
Aquestes bases tenen com a objectiu regular la concessió de subvencions a organitzacions no governamentals (ONG) i altres entitats sense finalitat lucrativa que l'Ajuntament d'Ontinyent atorga per a la realització i l'ajuda a projectes de cooperació internacional i foment de la solidaritat entre els pobles.
  
La concessió d'aquest tipus de subvencions queda així mateix sotmesa a les disposicions de rang legal o procedents de les bases d'execució del pressupost o un altre acord de l'Ajuntament d'Ontinyent que els són d'aplicació.
  
ONG que poden optar a aquestes ajudes
  
Segona
  
Podran sol·licitar ajudes totes les ONG legalment constituïdes i formalment inscrites.
  
Sol·licituds, documentació i requisits necessaris
  
Tercera
  
Sol·licituds
  
A) Les sol·licituds d'ajudes es formalitzaran mitjançant instància adreçada a l'Alcaldia Presidència de l'Ajuntament d'Ontinyent subscrita pel representant legal de la ONG i haurà de presentar-se preferentment en el Registre General d'Entrada o en les oficines disposades en l'article 38 de la Llei 30/1992.
  
B) Anualment l'Ajuntament convocarà els terminis de presentació de sol·licituds de les ajudes objecte d'aquestes bases.
  
C) A les sol·licituds haurà d'acompanyar-se el projecte o els projectes amb inciatives concretes i degudament documentats.
  
D) Les ONG sol·licitants hauran de complir els requisits establerts en la base segona.
  
E) La reparació de defectes en les sol·licituds presentades o de l'omissió de qualsevol dels documents preceptius exigits, s'haurà de fer segons el que es disposa en l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; es requerirà als interessats perquè en un termini de 10 dies corregisquen, o presenten, la falta dels documents preceptius, amb la indicació que, si no ho feren, se'ls tindrà per desistits de la seua petició, tot arxivant-se sense més tràmits.
  
Documentació
  
A) Instància segons els model de l'annex 1 d'aquestes bases.
  
B) Memòria de l'organització i el seu estat comptable corresponent a l'any anterior de la presentació del projecte.
  
C) Declaració en què conste el compromís d'aportar la diferència, directament o per finançament de tercers, sobre el cost total del projecte o programa i la subvenció obtinguda.
  
D) Estatuts, o fotocòpia compulsada d'aquests, en els quals haurà de constar explícitament la inexistència d'ànim lucratiu com a finalitat de l'entitat.
  
E) Inscripció, o còpia compulsada d'aquesta, en el corresponent registre i fotocòpia compulsada de la targeta d'identificació fiscal.
  
F) Definició del projecte i memòria econòmica d'aquest, segons el contingut proposat en l'annex 2 d'aquestes bases.
  
G) Qualsevol altre document que l'Ajuntament considere oportú.
  
Requisits necessaris
  
A) Estar legalment constituïda.
  
B) No tindre finalitat lucrativa.
  
C) Tindre capacitat jurídica i d'obrar.
  
D) Tindre com a finalitat la realització d'activitats relacionades amb la cooperació, el desenvolupament i el foment de la solidaritat entre els pobles.
  
E) Disposar de l'estructura suficient per tal de garantir el compliment dels seus objectius.
  
Quantitat de les ajudes
  
Quarta
  
L'Ajuntament d'Ontinyent determinarà anualment l'import pressupostari destinat a aquestes ajudes, podent atribuir una part a campanyes de sensibilització al municipi.
  
Avaluació de les sol·licituds
  
Cinquena
  
L'avaluació de sol·licituds amb els seus projectes, amb els informes previs que es consideren oportuns, serà a càrrec del Consell Municipal de Cooperació, i segons l'acord del Ple de 25 de juliol de 1996, aquest Consell és l'encarregat de proposar al Ple la distribució de l'ajuda entre els projectes que s'hagen presentat i que està format per representants de l'Ajuntament i de les ONG.
  
Proposta i acord d'atorgament
  
Sisena
  
El dictamen del Consell Municipal de Cooperació es presentarà al Ple de l'Ajuntament per a l'adopció de l'acord corresponent, en el qual s'assenyalarà el crèdit pressupostari a què s'imputa la subvenció i que haurà d'estar motivat, tot esgotant la via administrativa.
  
Transferència de fons
  
Setena
  
La transferència de fons es podrà realitzar una vegada s'adopte l'acord plenari.
  
Compromís de les ONG
  
Vuitena
  
Cada ONG es compromet a presentar al Consell una memòria d'execució i documentació gràfica que podrà utilitzar-se pel Consell per donar a conéixer a la població la destinació de l'ajuda rebuda.
  
Publicitat
  
Novena
  
Aquestes bases, una vegada aprovades pel Ple de l'Ajuntament, estaran en la Secretaria General i al tauler d'anuncis d'aquest Ajuntament per a la seua consulta, i seran publicades, íntegrament o en extracte en el Diari Oficial de la Generalitat Valenciana.
  
Ontinyent, 9 de setembre de 1998.- L'alcalde: Vicente Requena Albert.
  
ANNEX I
  
Sol·licitud de subvenció
  
Nom de l'organització no governamental ...
  
Adreça ...
  
CIF/NIF ... Telèfon ... Fax ...
  
Representant legal ...
  
NIF ... Telèfon ...
  
Identificació del projecte
  
1. Títol ...
  
2. País receptor ...
  
3. Sector de cooperació ...
  
4. Període d'execució ...
  
5. Institució receptora ...
  
6. Altres ...
  
Ontinyent, ... d' ... de 199 ...
  
Signat: ...
  
ANNEX II
  
1. Identificació del projecte
  
1.1. País i lloc on es realitzarà.
  
1.2. Duració del projecte.
  
2. Memòria econòmica
  
2.1. Cost total del projecte. Import de la subvenció sol·licitada.
  
2.2. Subvencions o ajudes rebudes d'altres administracions o entitats públiques o privades.
  
2.3. Subvencions o ajudes sol·licitades al mateix moment de la presentació del projecte.
  
2.4. Altres fons de finançament del projecte.
  
3. Descripció i viabilitat del projecte
  
3.1. Fonamentació del projecte.
  
3.2. Objectius que es persegueixen.
  
3.3. Resultats que s'esperen.
  
3.4. Pla d'execució del projecte. Mitjans i costos.
  
3.5. Beneficiaris del projecte. Criteris de selecció.
  
3.6. Participació dels beneficiaris en el projecte.
  
3.7. Grau d'implicació de les autoritats i/o agents socials de la zona.